TCMC บวก 4.50% คาดกำไรปีนี้นิวไฮหลังเข้าซื้อกิจการพรมในฮ่องกง มูลค่า 3 พันลบ.
TCMC บวก 4.50% คาดกำไรปีนี้นิวไฮหลังเข้าซื้อกิจการพรมในฮ่องกง มูลค่า 3 พันลบ. ล่าสุด ณ เวลา 10.09 น. ราคาอยู่ที่ 4.18 บาท บวก 0.18 บาท หรือ 4.50% สูงสุดที่ 4.26 บาท ต่ำสุดที่ 4.12 บาท มูลค่าซื้อขายที่ 124.92 ล้านบาท 
21 ก.ย. 2560

ผู้สื่อข่าวรายงานว่า ราคาหุ้นบริษัท อุตสาหกรรมพรมไทย จำกัด (มหาชน) หรือ TCMC ณ เวลา 10.09 น. ราคาอยู่ที่ 4.18 บาท บวก 0.18 บาท หรือ 4.50% สูงสุดที่ 4.26 บาท ต่ำสุดที่ 4.12 บาท มูลค่าซื้อขายที่ 124.92 ล้านบาท ขณะที่ดัชนีตลาดหุ้นไทยโดยรวมบวก 0.22%

โดย TCMC ระบุว่า บริษัทจะเข้าซื้อกิจการพรม Tai Ping Carpets International Limited ซึ่งจดทะเบียนในตลาดหลักทรัพย์ฮ่องกง มูลค่าราว 3 พันล้านบาทภายในเดือนนี้ จากนั้นจะเริ่มรับรู้รายได้จากกิจการดังกล่าวเข้ามาตั้งแต่เดือน ต.ค.60 ประกอบกับบริษัทได้รับงานติดตั้งพรมในสนามบินฮ่องกงมูลค่า 2.2 ล้านเหรียญสหรัฐที่จะทยอยรับรู้รายได้ในปีนี้และปีหน้า จึงคาดว่าจะทำให้รายได้ของบริษัทในปีนี้เพิ่มเป็น 7.4 พันล้านบาท และจะเพิ่มเป็น 1 หมื่นล้านบาทในปี 61 ขณะที่กำไรจะทำระดับสูงสุดต่อเนื่องในปีนี้และปีหน้า
ขณะที่บริษัทมีแผนจะนำบริษัทเฟอร์นิเจอร์ในอังกฤษ 2 บริษัทควบรวมกิจการกันและมีเป้าหมายจะนำเข้าจดทะเบียนในตลาดหลักทรัพย์ลอนดอนภายใน 1-2 ปี